Tegelikult, kui nüüd tõde tunnistada... ma olen seni veel vaktsineerimata. Kui raadio korraldusi jagas, võtsin mina, korralik kodanik, ka kontakti oma perearstiga. Nii ja naa, mina vaktsineerimata ja kaasa ka.
#000000
Et vale mulje ei jääks, ütlen kohe ära, et mul on parim perearst, keda tahta oskaks.
#000001
Ainult vaktsineerimisele ta mind ei kutsunud. Et vara veel. Eks vist maal ongi eakate osakaal elanikkonnast suurem kui linnas, nii ka tema nimistus... arvan ma. Lisaks krooniliste haigustega. Ilmselgelt olen ma liiga noor ja liiga terve.
#000002
Aga kust siis need kõrvaltoimed?
#000003
Kaasa tunnistati piisavalt vanaks pluss kaasuvad haigused, tema sai nädalakese hiljem oma süsti kätte. Ei maksa arvata, et ta end peale vaktsineerimist halvasti oleks tundnud. Pigem tundus, et sai energiat juurde ;)
#000004
Tänaseks on õnneks kõik möödas.
#000006
Ma nüüd ei tea, kas peaksin abikaasa koroona-süsti kõrvalmõjudest kuhugi teatama ;)
#000007
Mida siis teha, kui tähtaeg kukub ja töö ikka lõpetamata? On kaks võimalust: kas asud kohe asja kallale või otsid põhjuse ja lükkad veel edasi.
#000008
Niisama edasi lükata pole hea mõte, siis on kahekordselt süümekad: esiteks tegemata töö ja teiseks niisama kasutu olemine. Täna hommikul näiteks õnnestus edasi lükata, sest tundus, et tuppa tulnud tolmurullid on silmatorkavalt suured, loogiline siis, et ei saa arvuti taha istuda, kui silma torgivad.
#000009
Võtsin välja tolmuimeja ja tuuseldasin läbi kõikide tubade.
#000010
Siis tuli meelde, et ma pole juba paar päeva kõndimas käinud. Kui juba, siis juba. Helistasin kõnni-kaaslasele ja tegime ära.
#000011
No ja siis tuli juba lõunasöögi aeg... tegemine muidugi ennekõike.
#000012
Tagataskus on veel mustad aknad. Muidu tunduks nagu otsitud põhjus olema, kevad alles noor, aga sattusin lugema artiklit aastast 1921.
#000013
Miks peab akna klaasa tihti pesema?
#000014
Harilikult pestakse meil aknaid kui nad mustad on. Aga seda ei tea meil wist weel kõik perenaised, et mida tihem ta aknaid peseb, seda suuremat head teeb ta oma perele.
#000015
Asjalugu on järgmine: mustus ja tolm akna klaasidel, lasewad wäga kasinasti walgust ja päiksekiiri läbi. Hiljuti tehti Inglismaal, ühes wabrikute linnas, uurimise läbi kindlaks, et aknad, mis 10 päewa pesemata olid, kaotasid 35 - 40 % walgust, aga kuu aja pärast, pesemata olles, 80%! Muidugi, oli see wabrikute linnas, kus palju paksu suitsu on, aga ometigi on see näituseks, et ka hariliku elu tingimiste juures, tihti aknaid pesema peaks, olgu kord nädalas, see töö ei ole suur ja raske, aga kasu temast on tõeste suur, kui selle peale mõtleme et walgus ja päikese kiired suured elu faktorid on. Kel suurekstegev klaas käepärast on, waadaku kord oma toa aknaid.
#000016
Imekspannes leiate sealt kõiksugusid kirju, mis tolm, suits, lambi walgustuse jätised gaasidena ja inimeste wäljahingamised on teinud, ja siis weel kärpsejäljed ! Ja, need kärpsed ! Igaüks teab, kus need hulgused küll ümber hulguwad. Ja mõtelge missuguseid haiguseidusid nad meile akna klaaside peale toowad - ja mida meie siis jälle sisse hingama peame. Nii siis, armsad perenaised, hoidke aknad puhtad.
#000017
Nii on. Kui ma nüüd vaevaga end arvuti taha sain, siis tuli ju ennast soojaks kirjutada, enne kui suurem töö ette võtta.
#000018
Aga päris kindlasti peaks otsima selle suurenduse klaasi ja vaatama üle... kas tõesti võib olla, et aknad on nii mustad, et peaks neid pesema hakkama.
#000019
Enne kui on tähtajalise kirjatöö ette võtan ;)
#000020
Suht kodune mina, polegi nagu saanud kuskil käia ja sisse piiluda.
#000021
Aga, aga... kui nüüd pilte vaadata.
#000022
Leidsin kohe kolm fotot, kus aeg, tuul või inimene sissevaateks võimaluse on andnud.
#000023
August saab ka sisse piiluda.
#000024
Vähemasti üks liblikas igal kevadel!
#000025
Tegelikult oli esimene suve ennustaja kirju ja kohtusime saunas, aga kuna saunapildid tunduvad ehk siivutud, siis see jäi.
#000026
Eile oli kollase liblika päev. Et kui päevale oleks vaja nime anda. Kohtusin paljudega, kokkuleppele sain aga ainult ühega. Igatahes nautis tema ka päeva ja ei lasknud end segada.
#000027
Mõne kõrge leiab isegi kodu lähedalt.
#000028
Seda sipelgapesa käisin juba eelmisel kevadel pildistamas.
#000029
Ega ta nüüd vist oluliselt kõrgem ei tundu olevat? Või siiski...
#000030
Aga minu jaoks on ta minu elu kõige kõrgem sipelgapesa ;)
#000031
Mul on kaks sugulast/sõbrannat, kel vanust 90+. Igatahes nad mõlemad on vanemad kui Ita... kes teadagi on ka üks paras naljatilk.
#000032
Et kui nalja nabani. Ja vihje I.E. suurele juubelile 1. aprillil.
#000033
Kuna lool peab olema algus, siis mõlemad prouad on elurõõmsad ja positiivse ellusuhtumisega. Ja mõlemad on vaktsineeritud koroona vastu... millest võib ainult ühe järelduse teha: minu aeg hakkab ka saabuma.
#000034
Vaktsiini saamise aeg siis. Kui minust rääkida. Ja kui loogiliselt ja vanusele mõelda.
#000035
Seekord siis Haapsalu proua lugu. Oli tema helistanud oma sõbrannale xxx saarel. Et kas sa sisse lased, sattusin siiakanti, kui sulle sobib, tulen ja lobisen natuke.
#000036
Mis võis sõbrannal selle vastu olla! Lubas alla tulla ja ukse lahti teha.
#000037
Elviine helistas siis veidi aja pärast uuesti, et saaks aprill-aprill hõigata, aga keegi telefoni vastu ei võtnud. Kui kontakt lõpuks taastatud, oli sõbranna mures, et kuhu külaline kadus, tema ootas, hõikas ja isegi natuke nagu jalutas vastu. Aprill-aprill!
#000038
Kui see nüüd ei olnud naljaks, siis edasi läheb veidi naljakamaks. Rääkis Elviine loo pojapojale, ja kui õhtu käes, siis pojapoeg helistab. Et vanaema, ega sa telekat ei vaata? Seal üks xxx saare proua just saates, kas see ongi see sinu sõbranna? Et kus kanalil? Ikka kanal 2 ju! Elviine hakkas telekaga mässama... aga ei mingit vanaprouat, miski valge pluusiga näitsik, ja kindlasti mitte xxx saarelt. Aprill-aprill!
#000039
Mina sain oma aprilli ka kätte, ja rohkem veel kui ühe korra. Loomulikult ma olin uudishimulik ja hiilisin vaatama, kellega kaasa 1. aprilli hommikul nii mesimagusalt ukse taga jutustab. No polnud seal muidugi kedagi ;) See oli see esimene.
#000040
Teine kord läksin aknale uurima, kas tõesti võimalik, et prügiauto majade vahel, mu meelest pidi alles järgmine nädal tulema.
#000041